Diari Oficial de la Generalitat Valenciana


Sumari del DOGV 2766, del 10-06-1996 (1996/838427)

RESOLUCIÓ de 22 de març de 1996, del director general de Justícia de la Conselleria d'Administració Pública, per la qual s'acorda inscriure en el Registre de Fundacions de la Comunitat Valenciana a la Fundación para el Fomento de la Promoción Socio-Laboral (FOMYPROM).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2766

Data del DOGV
:   10-06-1996

Secció del DOGV
:   ALTRES DISPOSICIONS

Número del document
:   1996/838427


Data del document
:   22-03-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 22 de març de 1996, del director general de Justícia de la Conselleria d'Administració Pública, per la qual s'acorda inscriure en el Registre de Fundacions de la Comunitat Valenciana a la Fundación para el Fomento de la Promoción Socio-Laboral (FOMYPROM).   
Vist l'expedient iniciat a instàncies del Sr. Juan Vicente Orozco Sobrino, en la seua condició de president de la Fundación para el Fomento de la Promoció Socio-Laboral (FOMYPROM), pel qual sol·licita la inscripció de la fundació, d'acord amb els següents:  
Fets  
Primer. Que de conformitat amb l'escriptura pública, de data 21 de desembre de 1995, atorgada davant el notari del Col·legi de València, Sr. Carlos Pascual de Miguel, amb el número 7457 de protocol, modificada per escriptura pública de data 15 de febrer de 1996, atorgada davant el mateix notari del Col·legi de València i amb el núm. 794 de protocol, Sr. Juan-Vicente Orozco Sobrino, Sra. Edelma Elizabeth Reynoso i Sr. Miguel Lucas CaÑabate, en el seu nom, manifesten en aquest acte la voluntat de constituir la denominada Fundación para el Fomento de la Promoción Socio-Laboral (FOMYPROM).  
Segon. L'objecte i la finalitat de la fundació, d'acord amb el que s'estableix en l'article 5è dels estatuts incorporats en l'escriptura fundacional, és el següent:  
A) La fundació té com a objecte promoure tot tipus d'iniciatives orientades a l'ensenyament i la formació en matèria empresarial, professional, comercial, informàtica, d'idiomes i qualsevol altre tipus de matèria especialitzada relacionada amb la formació en l'àmbit laboral.  
B) Elaborar estudis i fomentar la investigació sobre el desplegament dels recursos humans i, especialment, sobre la formació professional.  
C) Contribuir a la millora i modernització dels mètodes de formació professional.  
D) Realitzar cursos, seminaris, conferències, congressos i, en general, tot tipus d'activitats destinades a la seua finalitat.  
E) Propiciar, mitjançant tècniques de formació i reciclatge, la inserció en l'àmbit laboral.  
F) Promoure i conèixer les necessitats actuals i futures pel que fa a la formació permanent dels treballadors, com també generar-les quant a la qualificació tecnicoprofessional necessària per a satisfer les demandes socials orientades a la millora de les condicions de treball, i tot allò relacionat amb les necessitats formatives del mercat de treball.  
G) Organitzar, promoure i desplegar tot tipus d'activitats, de formació, estudi i investigació orientades a millorar la qualificació dels treballadors en actiu, com també els desocupats.  
Segons el que disposa l'article 8è dels citats estatuts, sense perjudici de la universalitat dels beneficiaris, serà criteri bàsic per a la determinació d'aquests el principi de mèrit i capacitat apreciats en cada cas pel patronat, d'acord a criteris tècnics i objectius.  
Ningú no podrà al·legar, ni individualment ni col·lectiva, davant la fundació o a el seu patronat, cap dret al benefici dels seus beneficis, abans que foren concedits, ni imposar la seua atribució a persones determinades.  
Tercer. El capital de la fundació, segons consta en l'apartat tercer de la carta fundacional, de data 21 de desembre de 1995, modificada per l'escriptura de data 15 de febrer de 1996, és d'un milió vint mil pessetes (1.020.000 PTA) que ha estat aportat íntegrament, a parts iguals, pels fundadors, Sr. Juan Orozco Sobrino, Sra. Edelma Elizabeth Reynoso i Sr. Miguel Lucas CaÑabate, acreditats per sengles certificats de data 18 de desembre de 1995, i 14 de febrer de 1996 de Bancaixa, urbana de Matías Perelló de València, que acrediten l'obertura d'un compte corrent a nom de la fundació, per la quantitat esmentada.  
Quart. De conformitat amb el títol III dels estatuts i amb l'apartat quart de la carta fundacional, el govern de la fundació estarà a càrrec d'un patronat, que estarà constituït per un mínim de tres membres i un màxim de set, tots els quals hauran de tenir caràcter electiu, tret dels socis fundadors que tindran caràcter de patrons vitalicis.  
Els membres electius exerciran el seu mandat per un període inicial de cinc anys i podran ser reelegits indefinidament. Les vacants que es produesquen per qualsevol causa seran cobertes pel patronat o, si hi manca, pel protectorat.  
Els membres del patronat designaran, entre ells, un president, el qual tindrà la representació de la fundació i durà la seua signatura, un vicepresident i un secretari, que podrà ser o no membre del patronat.  
El càrrec de patró és absolutament gratuït, tret del dret que els assisteix de ser reemborsats per les despeses que realitzen en l'exercici de la seua gestió.  
El patronat fundacional està format de la manera següent:  
President: Sr. Juan Vicente Orozco Sobrino.  
Vicepresident: Sra. Edelma Elizabeth Reynoso.  
Secretari: Sr. Miguel Lucas CaÑabate.  
Tots les persones designades accepten expressament els càrrecs referits.  
Fonaments jurídics  
Primer. La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectada de manera duradora el seu patrimoni a la realització de finalitats d'interès general.  
Tercer. La carta fundacional, i els estatuts, continguts en l'escriptura pública de 21 desembre de 1995, atorgada davant el notari del Col·legi de València, Sr. Carlos Pascual de Miguel, amb el núm. 7457 de protocol, modificada per l'escriptura pública de data 15 de febrer de 1996, atorgada davant el mateix notari i amb el núm. 794 de protocol, reuneixen els requisits bàsics dels articles 8 i 9 de la vigent Llei 30/94, de 24 de novembre, i les prescripcions de la resta de l'articulat, per la qual cosa la Fundación para el Fomento de la Promoción Socio-Laboral pot ser reconeguda com a fundació, d'acord amb l'objecte que persegueix segons l'article 5è dels seus estatuts.  
Quart. Examinades les finalitats de la fundació, i la seua dotació, aquestes es consideren d'interès general, i aquesta inicialment suficient per a la inscripció, de conformitat amb el que estableix l'article 11. b) del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Cinquè. L'expedient ha estat tramitat a la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià i l'Ordre de 19 de gener, de la Conselleria d'Administració Pública, per la qual s'estableix la data d'inici de les activitats del Registre i Protectorat de Fundacions, resolc:  
Primer  
Inscriure com a fundació la denominada Fundación para el Fomento i Promoción Socio-Laboral (FOMYPROM), amb domicili a 46338 València, plaça de l'Ajuntament, 2.  
Segon  
Aprovar els estatuts pels quals ha de regir-se aquesta, elevats a escriptura pública, de data 21 de desembre de 1995, atorgada davant el notari del Col·legi de València, Sr. Carlos Pascual de Miguel, amb el número 7457 de protocol, modificada per escriptura pública de data 15 de febrer de 1996, atorgada davant el mateix notari i amb el número 794 de protocol.  
Notifiqueu aquesta resolució, i s'adverteix que contra aquesta, que no posa fi a la via administrativa, es pot interposar recurs ordinari davant aquest mateix òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de març de 1996.- El director general de Justícia: Eloy Velasco NúÑez.